Ministarstvo kulture i medija Crne Gore (u daljem tekstu: Ministarstvo), u skladu sa članom 128 stav 3 Zakona o zaštiti kulturnih dobara ("Službeni list CG", br. 49/10, 40/11, 44/17 i 18/19), a u vezi čl. 68, 69 i 70 Zakona o kulturi („Službeni list CG“, br. 49/08, 16/11 i 38/12), objavljuje

**K O N K U R S**

za dodjelu sredstava za projekte Programa zaštite i očuvanja kulturnih dobara

Crne Gore u 2023. godini

 Pozivaju se zainteresovani subjekti da podnesu prijave na Konkurs za dodjelu sredstava za sufinansiranje projekata Programa zaštite i očuvanja kulturnih dobara Crne Gore u 2023. godini (u daljem tekstu: Konkurs), u cilju ostvarivanja javnog interesa iz oblasti zaštite i očuvanja kulturne baštine.

 **Prijave mogu podnijeti:**

1. Fizička lica[[1]](#footnote-1)koja imaju prebivalište u Crnoj Gori i koja su registrovana za obavljanje djelatnosti kulturne baštine;
2. pravna lica koja su u Crnoj Gori registrovana za obavljanje djelatnosti kulturne baštine;
3. vlasnici, odnosno držaoci[[2]](#footnote-2) kulturnog dobra;
4. nosioci, čuvari nematerijalne baštine[[3]](#footnote-3), u skladu sa zakonom.

 **Pravo učešća nemaju:**

1. nevladine organizacije,
2. javne ustanove i drugi subjekti čiji se rad finansira iz budžeta Crne Gore, odnosno budžeta opštine sredstvima planiranim za kulturu.[[4]](#footnote-4)

 **Konkursom će se sufinansirati projekti u sljedećim oblastima zaštite i očuvanja kulturne baštine:**

1. arheološka i konzervatorska istraživanja;
2. izrada konzervatorskog projekta za sprovođenje konzervatorskih mjera na kulturnim dobrima;
3. sprovođenje konzervatorskih mjera na kulturnim dobrima;
4. edukacija i doedukacija u oblasti kulturne baštine;
5. prezentacija i popularizacija kulturne baštine.

 **Raspodjela sredstava iz ovog Konkursa vrši se na osnovu sljedećih kriterijuma:**

1. doprinos prijavljenog projekta ostvarivanju javnog interesa i realizaciji strateških ciljeva u oblasti zaštite i očuvanja kulturnih dobara;
2. kvalitet prijavljenog projekta;
3. reference podnosioca prijave, odnosno realizatora projekta;
4. stepen izvršavanja obaveza iz prethodnog perioda u realizaciji projekata iz oblasti zaštite i očuvanja kulturnih dobara;
5. doprinos razvoju multinacionalnih i multikulturalnih vrijednosti;
6. doprinos podsticanju internacionalnog dijaloga i stimulisanju razvoja partnerstva;
7. međunarodna afirmacija crnogorske kulturne baštine;
8. ravnomjerni kulturni razvoj Crne Gore, odnosno opštine;
9. doprinos očuvanju tradicije i crnogorske kulturne baštine;
10. realnost budžeta projekta i obezbijeđenost uslova za njegovu realizaciju;
11. visok stepen fizičke ugroženosti kulturnog dobra (posebno hitne intervencije);
12. nastavak započetih konzervatorskih intervencija ili istraživanja;
13. pripremljena projektna dokumentacija za izvođenje konzervatorskih radova.

Prijava na Konkurs podnosi se na obrascu koji je propisalo Ministarstvo kulture i medija (u daljem tekstu: Ministarstvo) i koji možete preuzeti **ovdje*.***

 Uz precizno popunjeni Obrazac sa podacima o podnosiocu prijave, dostavljaju se i obavezni prilozi iz tačke 4 obrazaca:

 **Rok za podnošenje prijava traje 30 dana od dana objavljivanja ovog konkursa, zaključno sa 27. januarom 2023. godine.**

 **Popunjena, potpisana i ovjerena prijava sa prilozima iz tačke 4 obrazaca** **podnosi se:**

* **u jednom štampanom primjerku, nepo sredno ili poštom na adresu:**

**Ministarstvo kulture i medija, ul. Njegoševa 83, 81250 Cetinje, sa naznakom »Konkurs za dodjelu sredstava za projekte Programa zaštite i očuvanja kulturnih dobara Crne Gore u 2023. godini«, sa napomenom: NE OTVARATI,**

* **i obavezno u elektronskoj formi, na USB-u, CD-u ili DVD-u, u sadržaju istovjetnom štampanom primjerku (prijava sa svim prilozima).**

 Konkursni materijal se ne vraća.

 **Vrednovanje projekata** prema gore navedenim kriterijumima vrši Komisija za raspodjelu sredstava za projekte iz Programa zaštite i očuvanja kulturnih dobara Crne Gore (u daljem tekstu: Komisija), koju obrazuje Ministarstvo, kojim aktom o obrazovanju će se, između ostalog, utvrditi sastav, zadaci i način rada Komisije.

 Program zaštite i očuvanja kulturnih dobara, u skladu sa članom 128 Zakona o zaštiti kulturnih dobara, donosi Vlada Crne Gore, na prijedlog Ministarstva, na period od jedne godine, koji Program će nakon njegovog donošenja biti dostupan na internet stranici Ministarstva.

 Ugovorima o sufinansiranju projekata iz Programa zaštite i očuvanja kulturnih dobara, bliže će se urediti međusobna prava i obaveze Sufinansijera i realizatora projekata, najkasnije u roku od 20 dana od dana donošenja Programa zaštite i očuvanja kulturnih dobara u 2023. godini.

 Bliže informacije mogu se dobiti kontaktom na broj 069 372 906, Milica Martić, načelnica Direkcije za razvoj djelatnosti u oblasti kulturne baštine, svakog radnog dana u periodu od 12 do 14 časova, ili neposredno u prostorijama Ministarstva, kancelarija u suterenu.

1. Dokaz o upisu u odgovarajući registar (preduzetnik, samostalni stručnjak u kulturi ili samostalni umjetnik). [↑](#footnote-ref-1)
2. Držalac kulturnog dobra je pravno ili fizičko lice koje posjeduje kulturno dobro, a nije njegov vlasnik. [↑](#footnote-ref-2)
3. Nosilac, odnosno čuvar nematerijalne baštine je pojedinac, zajednica ili druga organizacija koja sprovodi, održava i prenosi nematerijalno kulturno dobro. [↑](#footnote-ref-3)
4. Član 71 Zakona o kulturi. [↑](#footnote-ref-4)